****

**REPUBLIKA HRVATSKA  
OSNOVNA ŠKOLA LJUDEVITA GAJA  
Zaprešić, Ljudevita Gaja 2**KLASA: 112-02/25-01/25  
URBROJ: 238-29-01-25-01  
Zaprešić, 19.9.2025.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) te sukladno uvjetima projekta Znanje svima u okviru Poziva na dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII ( Europski socijalni fond PLUS – Operativni program „Učinkoviti ljudski potencijali“ 2021. – 2027.), Osnovna škola Ljudevita Gaja objavljuje

**NATJEČAJ**

**za zapošljavanje osoba za obavljanje poslova pomoćnika/ice u nastavi**

**CILJ PROJEKTA**

Projektom je predviđen odabir, edukacija i zapošljavanje osoba na poslovima pomoćnika u nastavi za učenike s teškoćama u razvoju radi postizanja boljih obrazovnih postignuća, uspješnije socijalizacije i emocionalnog funkcioniranja učenika.

**POMOĆNICI U NASTAVI**

Broj traženih osoba:

* **1** pomoćnik u nastavi na nepuno radno vrijeme, 25 sati tjedno

Mjesto rada: Zaprešić, Ljudevita Gaja 2

Vrsta ugovora: ugovor o radu na određeno vrijeme za školsku godinu 2025./2026.

Prijevoz: cijela naknada

**POSEBNI UVJETI**

- minimalno četverogodišnje srednjoškolsko obrazovanje

- završen Program obrazovanja za stjecanje djelomične kvalifikacije PUN / SKP (pomoćnik/ica u nastavi), u trajanju od 250 sati ili osposobljavanje u trajanju 218, 220, 230 sati

- protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi

Osim navedenih posebnih uvjeta kandidati moraju ispunjavati i sljedeće opće uvjete:

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima
* na natječaj se mogu ravnopravno javiti kandidati oba spola.

**OPIS POSLOVA**

Osnovna zadaća pomoćnika u nastavi je pružanje osobne stručne potpore učenicima s teškoćama u razvoju u osnovnim školama Grada Zaprešića, kako bi učenici s teškoćama u razvoju ravnopravno sudjelovali u svim nastavnim i izvannastavnim aktivnostima. Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama.

**DODATNA ZNANJA I VJEŠTINE**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**POŽELJNO**

Osnovna razina znanja stranog jezika (engleski jezik, njemački jezik); iskustvo u neposrednom radu s djecom s teškoćama u razvoju; iskustvo u volontiranju.

**PRIJAVA NA NATJEČAJ**

Uz prijavu na natječaj kandidati trebaju priložiti:

* životopis (vlastoručno potpisan, s navedenim podacima o volontiranju - naziv institucije / udruge / tvrtke gdje je ostvareno volontiranje, iskustvu u radu s djecom i znanju stranog jezika)
* dokaz o hrvatskom državljanstvu (preslika važeće osobne iskaznice ili preslika domovnice)
* dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)
* potvrda o završenom Programu obrazovanja za stjecanje djelomične kvalifikacije PUN / SKP (pomoćnik/ica u nastavi), u trajanju od 250 sati ili osposobljavanje u trajanju 218, 220, 230 sati
* dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi (preslika, ne starija od mjesec dana od dana raspisivanja natječaja)
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od mjesec dana od objave natječaja

U prijavi obvezno navesti adresu stanovanja, kontakt broj mobitela i elektronsku poštu (e-mail).

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i priložiti sve potrebne dokaze u ostvarivanju istog, a prednost u odnosu na ostale kandidate ostvarit će ukoliko ispunjava sve ostale propisane uvjete natječaja odnosno ima prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijavom na natječaj kandidati su suglasni da Osnovna škola Ljudevita Gaja, kao voditelj zbirke podataka, može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka i odredbama Zakona o provedbi Opće uredbe o zaštiti osobnih podataka (NN 42/18).

Sukladno Zakonu o ravnopravnosti spolova (NN br. 82/08 i 69/17) na natječaj se mogu javiti osobe oba spola pod jednakim uvjetima.

Za kandidate prijavljene na natječaj koji ispunjavaju formalne uvjete natječaja provest će se prethodna provjera sposobnosti putem intervjua. Ako kandidat ne pristupi prethodnoj provjeri sposobnosti, smatra se da je povukao prijavu na natječaj.

Izabrani kandidati/tkinje dužni su proći program uvođenja u rad u vidu osposobljavanja koji će biti organiziran kroz edukaciju u trajanju od 20 sati (osim za kandidate koji već imaju završenu edukaciju za pomoćnika u nastavi za rad s učenicima s teškoćama u razvoju u trajanju od minimalno 20 sati).

S izabranim kandidatima/tkinjama za pomoćnika u nastavi, obrazovna ustanova - OŠ Ljudevita Gaja, Zaprešić, sklopit će pisani ugovor o radu u kojem će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

**Rok prijave je osam (8) dana od dana objave natječaja.**

**Prijave na natječaj s dokazima o ispunjavanju uvjeta dostavljaju se na adresu škole: Osnovna škola Ljudevita Gaja, Ljudevita Gaja 2, 10 290 Zaprešić s naznakom "NE OTVARAJ - NATJEČAJ ZA POMOĆNIKE U NASTAVI".**

Nepravodobne i nepotpune prijave neće biti razmatrane. O rezultatima natječaja kandidati će biti obaviješteni u zakonskom roku.

Za sve informacije možete se obratiti na broj  01/3355-655.

|  |  |
| --- | --- |
|  | RAVNATELJ Dr.sc. Tomislav Cerinski  \_\_\_\_\_\_\_\_\_\_\_\_\_\_\_\_\_\_\_\_ |